text: Her er landsdelens billigste hus
  28 oktober 2018 kl. 09.39
  I Dyndved ved Nordborg kan du blive husejer for 99.000 kroner.
  Drømmer du om at blive husejer eller blot bosætte dig i nye omgivelser? Så kan det godt lade sig gøre, uden at du nødvendigvis skal en tur i banken og bede om et lån.
  I Dyndved ved Nordborg ligger Syd- og Sønderjyllands billigste hus til den nette sum af 99.000 kroner.
  De tre billigste huse i Syd- og Sønderjylland
  Dyndved Søndergade 12, 6430 Nordborg – 99.000 kr. for 137 m²Fællesmarksvej 26, Fællesmark, 6690 Gørding – 125.000 kr. for 124 m²Stationsvej 12, 6823 Ansager – 135.000 kr. for 146 m²
  Søndag er der Åbent Hus i det 137 kvadratmeter store hus på Dyndved Søndergade i Sønderborg Kommune. Sælgeren af huset er et firma, der lever af at købe dødsboer og huse på tvangsauktion.
  Kvadratmeterpris lander på 728 kroner – til sammenligning er den gennemsnitlige kvadratmeterpris på villaer i Syd- og Sønderjylland 10.861 kroner.
  
  Tre af Danmarks ti billigste
  Huset ved Nordborg er ikke kun Syd- og Sønderjyllands billigste. Det er også det næstbilligste hus i Danmark. Kun overhalet af en villa i Tranekær på Langeland til 60.000 kroner.
  Faktisk er tre af Danmarks ti billigste huse at finde i Syd- og Sønderjylland, viser en opgørelse fra Boligsiden.dk. Det fjerde billigste ligger i Gørding til 125.000 kroner og det niende billigste i Ansager til 135.000 kroner.
  De billigste og dyreste kvadratmeterpriser
  De tre billigste kommuner:Tønder - 5.900 kr/m²Vejen - 8.086 kr/m²Aabenraa - 8.236 kr/m²De tre dyreste kommuner:Vejle - 13.858 kr/m²Kolding - 14.005 kr/m²Fredericia - 15.422 kr/m²
  
  